text: Galleri: Kig indenfor hos Bjarne Riis
  12 august 2015 kl. 09.36
  Den tidligere cykelrytter Bjarne Riis forsøger atter at sælge sin millionvilla ved Vejle Fjord. Denne gang fem mio. kr. billigere end sidst.
  Udsigt til Vejle Fjord fra 308 kvadratmeter luksusbolig på sydsiden af Vejle Fjord. Det er en af de seneste boligannoncer hos ejendomsmægleren Nybolig i Vejle.
  - Den kom på nettet tirsdag morgen, og vi har endnu ikke haft nogle fremvisninger, fortæller Frank Bruun fra Nybolig til TV SYD.
  Han erkender, at det er begrænset, hvor mange mennesker, der kan være med i prislejet på 17 mio. kr. Hvilket dog er fem millioner under den pris, villaen var udbudt til for et par år siden, da det senest var til salg.
  Huset er 308 kvadratmeter og ligger på en 7,2 hektar grund ved Bellevuevej i Vejle.
  Se boligannoncen hos Nybolig her.
  